stanford-oval/wikipedia huggingface dataset:
פיגוע הירי בצומת חמרה
הערות שוליים

1 2  ניר דבורי, ‏פיגוע ירי בצומת חמרה: 2 נרצחו ופצועה קשה, באתר ‏מאקו‏, 7 באפריל 2023
↑  אלישע בן קימון, יואב זיתון, 2 אחיות נרצחו, אמן נפצעה אנוש: המחבלים וידאו הריגה - אחרי שגרמו לרכב לסטות, באתר ynet, 7 באפריל 2023
↑  נינה פוקס, 19 נרצחים בחודשיים וחצי מדממים: הפנים והשמות של קורבנות גל הטרור, באתר ynet, 10 באפריל 2023
1 2  שלומי הלר‏, הפיגוע בבקעת הירדן: שתי אחיות מאפרת נרצחו, מלחמה על חיי האם, באתר וואלה, 7 באפריל 2023
↑  גלעד כהן, נקבע מותה של לאה די, שנפצעה בפיגוע שבו נרצחו בנותיה בבקעה, באתר ynet, 10 באפריל 2023
↑  אליאב בטיטו, ‏"חייהם של חמישה אנשים ניצלו": הושתלו איבריה של לאה לוסי די שנרצחה בפיגוע בבקעת הירדן, באתר מעריב אונליין, 11 באפריל 2023
↑  ינון שלום יתח‏, נקברו זו לצד זו: האחיות רינה ומאיה די שנרצחו בפיגוע בבקעה הובאו למנוחות, באתר וואלה, 9 באפריל 2023
↑  עינב חלבי, לאה (לוסי) די, שנרצחה בפיגוע לצד שתי בנותיה, הובאה למנוחות: "את דואגת עכשיו למאיה ורינה, מי ידאג לנו?", באתר ynet, 11 באפריל 2023
↑  שירות גלובס, ‏המחבל מפיגוע הדריסה בת"א עבד כמנקה בבית ספר; אחיו: "זו הייתה תאונה", באתר גלובס, 7 באפריל 2023
↑  Dimiter Tzantchev`s Twitter
↑  https://twitter.com/N12News/status/1644334930703396868, Twitter
↑  ארז לין, בממלכה בוכים: סיקור נרחב בבריטניה של רצח רינה ומאיה די, באתר ישראל היום, 9 באפריל 2023
↑  חנן גרינווד, חיבוק ענק: בעקבות ליאו די - המונים החליפו את תמונות הפרופיל לדגלי ישראל, באתר ישראל היום, 11 באפריל 2023
↑  איתמר אייכנר, ליאו די, שרעייתו ובנותיו נרצחו בפיגוע, יקריא את תפילת יזכור בטקס המשואות, באתר ynet, 23 באפריל 2023
↑  ג'רוזלם פוסט, ‏"נהרגו מקרב יריות": ליאו די שוקל להגיש תביעת ענק נגד רשת CNN, באתר מעריב אונליין, 23 במאי 2023,
כתבת CNN מתנצלת בפני ליאו די: "טעיתי", באתר "סרוגים", 23 במאי 2023.
↑   ליאו די: "לא מקבל את ההתנצלות של המגישה, כועס יותר על CNN מאשר על המחבל", סרטון בערוץ "עכשיו 14, 23 במאי 2023", באתר יוטיוב (אורך: 07:07).
↑  ספיר ליפקין, ‏אחרי הפיגוע, התפילה בהר הבית הסתיימה - אלפים מניפים דגלי חמאס ופלסטין מחוץ למסגד אל-אקצא, באתר ‏מאקו‏, 7 באפריל 2023
↑  חמאס על פיגוע הירי בבקעה: "תגובה טבעית לפשעי הכיבוש", באתר וואלה, 7 באפריל 2023
↑  "חדשות המוקד" בטוויטר: "במסגדים בעזה נשמעו כריזות של שמחה בעקבות הפיגוע", באתר טוויטר
↑  יואב זיתון, עינב חלבי, "רכב המחבלים" מבקעת הירדן אותר נטוש בשכם; גלנט: "אף מחבל לא יחמוק מידנו", באתר ynet, 10 באפריל 2023
↑  יואב זיתון, אלישע בן קימון, עינב חלבי, בפעולה לאור יום, בקסבה של שכם: חוסלו המחבלים שרצחו את בנות משפחת די, באתר ynet, 4 במאי 2023
↑   סגירת מעגל: חוסלו המחבלים שרצח את בנות משפחת די, סרטון בערוץ "כאן חדשות", באתר יוטיוב (אורך: 04:31), 4 במאי 2023.
↑  שכם: כוחות הביטחון הרסו את בית המחבל שרצח את בנות משפחת די בפיגוע בבקעה, באתר ynet, 29 באוקטובר 2023
↑  חזקי ברוך, בפעילות בשכם: נהרס בית מחבל שרצח את בנות משפחת די, באתר ערוץ 7, 4 במרץ 2024
קובי פלג

| --- | --- |

פרופ' קובי פלג באירוע "אתנחתא" של אוניברסיטת תל אביב, ינואר 2017
 לידה:  28 במרץ 1958 (בן 66) רמת גן
 ענף מדעי:  רפואת אסונות אפידמיולוגיה ניהול מצבי חרום ואסון
 מקום מגורים:  ישראל ישראל
 מקום לימודים:  אוניברסיטת תל אביב
 מוסדות:  מכון גרטנר
קובי (יעקב) פלג (נולד ב-28 במרץ 1958) הוא פרופסור לניהול מצבי חירום ורפואת אסונות באוניברסיטת תל אביב, ולשעבר מנהל המרכז הלאומי לחקר טראומה ורפואה דחופה שבמכון גרטנר לחקר אפידמיולוגיה ומדיניות בריאות.
ביוגרפיה

פלג גדל ברמת גן. התגייס ב־1976 ושירת בצנחנים עד ליציאתו לקורס חובשים, ובהמשך התקדם במסלול של קציני ארגון הרפואה.
במלחמת לבנון הראשונה שימש כקצין ארגון הרפואה של "כח ורדי". בהמשך ביצע שורת תפקידים בחיל הרפואה, לרבות מפקד קורס קציני ארגון רפואה, מדריך ראשי של בה"ד 10, ראש מדור מבצעים חיילי, ראש ענף ארגון והדרכה חיילי ומפקד מתקן האימונים של חיל הרפואה. במלחמת המפרץ הראשונה שימש כראש ענף רפואה במפקדת קצין חיל ראשי להג"א והגמ"ר (שהוסבה בהמשך לפיקוד העורף) והיה אחראי על מערך הרפואה של העורף במלחמה. בשנים 1997–1998 הושאל על ידי צה"ל למשרד הבריאות על מנת לשמש כעוזר בכיר לשר הבריאות. בתקופה זו שימש גם כחבר בוועד המנהל של מד"א. בין השנים 1998–2001 פיקד על בה"ד 10, תקופה במהלכה זכה הבה"ד לפרס הרמטכ"ל כיחידה מצטיינת, לפרס סגן הרמטכ"ל כיחידת הדרכה מצטיינת ושלושה פרסי איכות מראש אט"ל. במהלך שירותו הצבאי ניהל מספר לא מבוטל של אירועים רבי נפגעים, במסגרת האחריות של חיל הרפואה באותה עת על ניהול אירועים רבי נפגעים במדינת ישראל (אחריות שהועברה בהמשך למד"א). השתחרר בדרגת אל"ם.
פלג בעל תואר ראשון במדעי המדינה, סוציולוגיה ופסיכולוגיה מאוניברסיטת בר-אילן, תואר שני בבריאות הציבור עם התמחות במנהל רפואי מ-USUHS (מרילנד, ארצות הברית) ותואר שלישי בניהול ומדיניות מערכות בריאות מאוניברסיטת בן-גוריון בנגב.
לאחר פרישתו מצה"ל, הקים את המרכז הלאומי לחקר טראומה ורפואה דחופה במכון גרטנר. המרכז עוסק בחקר ההיפגעות בישראל ובעולם ונחשב לאחד ממרכזי המחקר המובילים בתחום של חקר האפידמיולוגיה של ההיפגעות בדגש על אירועים רבי נפגעים בכלל וטרור בפרט. במסגרת המרכז הלאומי מנוהל רשם הטראומה הלאומי של ישראל (שהוקם ב-1995 על ידי ויטה בראל). מיום הקמתו, המרכז פרסם קרוב ל-200 פרסומים, לרבות בעיתונות המובילה בעולם הרפואה.
בשנת 2005 הקים את החוג והתוכנית לניהול מצבי חירום ואסון באוניברסיטת תל אביב בשיתוף עם פרופ' שוקי שמר ובשנת 2010 הקים את התוכנית הבין-לאומית לניהול מצבי חירום ואסון באוניברסיטת תל אביב. מיום הקמתן, העמידו התוכניות מאות בוגרות ובוגרים אשר השתלבו בעשייה בתחום ההערכות לחירום והסיוע ההומניטרי בישראל ובעולם.
בשנת 2008 הוסמך על ידי United Nations Disaster Assessment and Coordination, גוף של האו"ם המאגד מומחים בניהול אסונות מרחבי העולם ואשר מסייע לממשלות בעת אסון לתאם את כל הגופים הפועלים בשטח האסון, כאחד המומחים מטעמו. במקביל, משמש גם כחונך מטעם ארגון הבריאות העולמי (WHO) לבתי חולים שדה לאזורי אסון בתהליך ההסמכה לפעילות באזורי אסון.
בשנת 2017 נבחר לשמש כיו"ר דירקטוריון האיגוד העולמי לרפואת אסונות (World Association for Disaster and Emergency Medicine, WADEM). בנוסף, במסגרת פעילותו ותפקידיו משמש כחבר במועצה הלאומית לטראומה, ומשמש יו"ר וחבר במספר ועדות לאומיות ובין-לאומיות, לרבות הוועדה הלאומית לאירועים רבי נפגעים של משרד הבריאות.
תרומה לשדה המחקר

במסגרת תפקידו כראש המרכז לחקר טראומה ורפואה הוביל פרופ' פלג מחקרים רבים, חלקם משמעותיים ופורצי דרך בחקר ההיפגעות ורפואת הטרור והאסון.
בין הפרסומים הנ"ל ניתן למנות את המחקר פורץ הדרך בו בשנות ה-90 פיתח מודל אופטימיזציה, מבוסס GIS, למיקום נקודות הזנקה לאמבולנסים באופן שייקצר משמעותית את זמן התגובה וישפר את זמינות האמבולנסים. מאמר זה הוא מהמצוטטים ביותר בעולם בתחום ומהווה אבן דרך לפעילות של מערכי אמבולנסים במדינות מפותחות. שני מחקרים אחרים אשר פרצו דרך עסקו בהבדלים שבין פצועים במלחמה לפצועי טרור, בין פצועים אזרחיים לחיילים ובין פציעות ירי לפציעות מפיצוץ. בנוסף, הוביל מחקר אשר בעקבותיו שונתה שיטת התגמול לביה"ח בניתוחי שבר צוואר ירך, דבר שהוביל לירידה משמעותית בתמותה בביה"ח לאחר הניתוחים הנ"ל. מחקר זה הוביל לשינוי שיטת התגמול הנהוגה כיום לבתי חולים בישראל. השיטה צוטטה בהמשך על ידי רבים ממובילי מדיניות הבריאות בישראל ומהווה כיום את אחד ממדדי האיכות של בתי החולים בישראל.
מחקרים נוספים שבוצעו בהובלת פרופ' פלג במרכז הלאומי לחקר טראומה ורפואה דחופה הביאו לתובנות משמעותיות בהבנת מנגנוני פציעה בטרור, כולל פתוח מודל חדש לאפידמיולוגיה של היפגעות מפיצוצים כפועל יוצא ממקום ההארעות. בין אלו נכללים מחקרים העוסקים באפיון פציעות של נפגעים באירועי טרור והגדרה מחדש של יכולת המענה של בתי חולים לקליטת נפגעי טרור. בנוסף, הוביל פרופ' פלג מחקר שצוטט רבות בספרות המדעית בו מתוארים לראשונה ההבדלים המשמעותיים בין פציעות ירי לפציעות פיצוץ. התובנות העולות מהמחקר השפיעו על מדיניות ההערכות של מערכת הבריאות בחתך צריכת שירותי בריאות לקליטת נפגעי טרור ומלחמה.
סיוע הומניטרי

לפרופ' קובי פלג עשייה רבה בתחום הסיוע ההומניטרי באזורי אסון. בדצמבר 1988 שימש כסגן מפקד המשלחת הרפואית (בית חולים שדה) לקירוואקן (כיום: ונדזור) שבארמניה. ב-1995 השתתף והיה אחראי על הארגון המבצעי של שיגור בית החולים שדה ששלח חיל הרפואה לסייע לפצועי מלחמת האזרחים ברואנדה.
בספטמבר 2009 נשלח במסגרת צוות המומחים של UNDAC לסייע לממשלת אינדונזיה בהערכת צרכים ותאום משלחות בין-לאומיות לרעידת האדמה במערב סומטרה.
מספר חודשים לאחר מכן, בינואר 2010, יצא כחלק מצוות הפיקוד של בית החולים שדה של צה"ל להגיש סיוע רפואי לנפגעי רעידת האדמה בהאיטי. ב-2013 יצא כחלק מהצוות המוביל של ביה"ח שדה של צה"ל לנפגעי טייפון הייאן באי סאסו שבפיליפינים. ב-2015 נשלח מטעם UNDAC לרעידת האדמה בנפאל, שם היה בצוות המשותף של UNDAC וארגון הבריאות העולמי אשר הקים לראשונה, בשיתוף עם משרד הבריאות וחיל הרפואה הנפאלי את המנגנון לקליטה, שליטה וארגון של המשלחות הרפואיות הבין-לאומיות והמקומיות שפעלו בשטח.
הניסיון שצבר במסגרת פעילותו זו הביאה אותו להמליץ על שינוי פרדיגמה בתחום הסיוע הרפואי על ידי איזון בין משלחות ההצלה למשלחות הרפואה, תאום, ארגון, הסמכה, קטלוג וקביעת סטנדרטים וקריטריונים למשלחות הרפואיות, וכן על עבודה מסונכרנת בין גופי הרפואה השונים בשטח, אשר שמה דגש על הערך המוסף שכל יחידת רפואה מסוגלת לתרום למאמץ המשותף. כמו כן, פרופ' פלג הציף את היכולת המוגבלת של יחידות החילוץ, טובות ומקצועיות ככל שיהיו, להציל חיים, והעמיד מנגד מודל של שימוש בהמונים כמחלצים קלים. פרופ' פלג יזם ומוביל שינוי תפיסתי הקורא להרחבת ההכשרה של הציבור הרחב במיומנויות חילוץ קל, מתוך הבנה כי מרבית הלכודים תחת ההריסות מחולצים ב-24–48 השעות הראשונות על ידי עוברי אורח, שכנים ובני משפחה.
הערות שוליים

↑  לקריאה נוספת - כח ורדי, באתר הגבורה
↑  ויטה בראל באתר מרכז גרטנר - ויטה בראל
↑  אודות מורי התוכנית מאתר אוניברסיטת תל אביב
↑  לקריאה נוספת על צוותי חירום רפואיים לאזורי אסון http://www.who.int/hac/techguidance/preparedness/emergency_medical_teams/en
↑  https://wadem.org/about/board-of-directors/
↑  ועדת אר"ן של משרד הבריאות - http://www.health.gov.il/Subjects/emergency/preparation/Hospitals/Pages/aran.aspx
↑  Kobi Peleg, and Joseph S Pliskin. (2004). A Geographic Information System Simulation Model of Ems: Reducing Ambulance Response Time. The American journal of emergency medicine 22:164-70.
↑  המכון הלאומי לחקר שירותי הבריאות ומדיניות הבריאות - http://www.israelhpr.org.il/1054/411.htm
↑  Peleg, K., Savitsky, B., Yitzhak, B., & Avi, I. (2011). Different Reimbursement Influences Surviving of Hip Fracture in Elderly Patients. Injury, 42(2), 128-132.
↑  ראו למשל - Nyholm, A. M., Gromov, K., Palm, H.,  ... & Jordy, A. (2015). Time to Surgery is Associated with Thirty-day and Ninety-day Mortality after Proximal Femoral Fracture: A Retrospective Observational Study on Prospectively Collected Data from the Danish Fracture Database Collaborators. JBJS, 97(16), 1333-1339.
↑  Rozenfeld, M., Givon, A., Shenhar, G., Renert, L., & Peleg, K. (2016). A New Paradigm of Injuries from Terrorist Explosions as a Function of Explosion Setting Type. Annals of surgery, 263(6), 1228-1234.
↑  Golan, R., Soffer, D., Givon, A., Peleg, K., & Israel Trauma Group. (2014). The Ins and Outs of Terrorist Bus Explosions: Injury Profiles of On-board Explosions versus Explosions Occurring Adjacent to a Bus. Injury, 45(1), 39-43.
↑  Kluger, Y., Peleg, K., Daniel-Aharonson, L., Mayo, A., & Group, T. I. T. (2004). The Special Injury Pattern in Terrorist Bombings. Journal of the American College of Surgeons, 199(6), 875-879.
↑  Peleg, K., Kreiss, Y., Ash, N., & Lipsky, A. M. (2011). Optimizing Medical Response to Large-scale Disasters: The Ad Hoc Collaborative Health Care System. Annals of surgery, 253(2), 421-423.
↑  Peleg, K., Aharonson-Daniel, L., Stein, M., ... & Noji, E. K. (2004). Gunshot and Explosion Injuries: Characteristics, Outcomes, and Implications for Care of Terror-related Injuries in Israel. Annals of surgery, 239(3), 311.
↑  לקריאה נוספת על בית חולים השדה של צה"ל בהאיטי - http://annals.org/aim/article/745865/early-disaster-response-haiti-israeli-field-hospital-experience
↑  Peleg, K., & Kellermann, A. L. (2012). Medical Relief After Earthquakes: It's Time for A New Paradigm. Annals of emergency medicine, 59(3), 188-190.
↑  לצפייה בהרצאתו של פרופ' פלג בנושא זה בסדרת אתנחתא של אונ' ת"א - https://www.youtube.com/watch?v=28WTwdPIvP8
↑  ראו למשל - Uscher-Pines L, Chandra A, Acosta J, et al. (2012). Citizen Preparedness for Disasters: Are Current Assumptions Valid? Disaster Med Public Health Prep. 6(2):170-173.
| --- | --- |
בקרת זהויות :  NLI: 987007266442405171  ISNI: 0000 0000 4212 1610  LCCN: no2001077688  VIAF: 71046780   WorldCat (עם VIAF): 71046780
ברגר קינג

| --- | --- |

מטה בורגר קינג במחוז מיאמי-דייד, דרום פלורידה
מטה בורגר קינג במחוז מיאמי-דייד, דרום פלורידה
 נתונים כלליים
 סוג:  רשת מסעדות
 מוטו:  Have It Your Way
 מייסדים:  ג'יימס מקלמור ודייוויד אדג'רטון
 תקופת הפעילות:  1954–הווה (כ־70 שנה)
 חברת אם:  Groupe Bertrand 
 מיקום המטה:  מחוז מיאמי-דייד 
 משרד ראשי:  מיאמי, פלורידה, ארצות הברית ארצות הברית
 ענפי תעשייה:  רשת מסעדות מזון מהיר 
 מוצרים עיקריים:  מזון מהיר
 שווי שוק:  21.31 מיליארד דולר (26 בדצמבר 2024)
 הכנסות:  11 מיליארד דולר (2004)
 רווח:  117,700,001 דולר אמריקאי (נכון ל־2012) 
 יו"ר:  גרגר ברנמן
 מנכ"ל:  גרגר ברנמן
 עובדים:  34,248 (2011)
  
 www.burgerking.co.il
 
ברגר קינג (או בורגר קינג; באנגלית: Burger King) היא רשת מסעדות מזון מהיר אמריקאית רב-לאומית, המוכרת המבורגרים, חטיפי עוף וצ'יפס. רשת בורגר קינג היא המתחרה העיקרית של רשת מקדונלד'ס ברחבי העולם, כולל בישראל (בשנית מאז 2016).
היסטוריה

המסעדה הראשונה של ברגר קינג נפתחה בשנת 1954 במיאמי, פלורידה, ארצות הברית על ידי ג'יימס מקלמור ודייוויד אדג'רטון, בעלי תואר במלונאות מאוניברסיטת קורנל. מקלמור ביקר בדוכן המבורגרים השייך לאחים מקדונלד, מייסדי מקדונלד'ס, בקליפורניה. בשל כך הוא החליט להקים מסעדה משל עצמו.
בשנת 1967 נרכשה השליטה בברגר קינג על ידי חברת פילסברי, שנקנתה ב-1988 על ידי Grand Metropolitan PLC הבריטית. חברה זו התמזגה עם גינס בשנת 1997, תחת השם דיאגאו.
ב-13 בדצמבר 2002, נקנתה ברגר קינג מחברת דיאגאו תמורת 1.5 מיליארד דולר על ידי קבוצת משקיעים, בראשות חברת ההשקעות טקסס פסיפיק.
החברה של מג'יק ג'ונסון קנתה 30 חנויות ברגר קינג ב-7 ביוני 2004. אף על פי שהחנות מוכרת מוצרי ספורט, שמה נשאר "ברגר קינג".
היו"ר הנוכחי של ברגר קינג הוא גרג ברנמן, שקיבל את התפקיד מברד בלום ב-1 באוגוסט 2004.
בשנת 2010 נרכשה ברגר קינג על ידי התאגיד הברזילאי G3 תמורת 4 מיליארד דולר.
ב-1 באפריל 2019 הודיעה החברה שתתחיל למכור גרסת וופר צמחונית בסניפים נבחרים.
בורגר קינג בישראל

בורגר קינג ישראל הוקמה בשנת 1994 על ידי קובי חיון שהיה מנכ"ל הרשת במשך 8 שנים. בשנת 1993, לפני הקמתה, החברה הגישה סימן מסחר כדי לרשום את הלוגו העברי של בורגר קינג, אך, בסופו של דבר, הלוגו הזה לא נמצא בשימוש.
בשנת 2002 החברה השיקה לוגו עברי חדש, שגם אותו הגישה כסימן מסחר אבל הוא הוצא משימוש אחרי העברת הבעלות בשנת 2003 לקבוצת אורגד.
בשנת 2003 הועברה הבעלות לקבוצת אורגד אחזקות ויו"ר החברה הוא אלי אורגד. מנכ"ל בורגר קינג ישראל עד לסגירתה היה משה גבאי, אשר היה קודם סמנכ"ל הכספים של הרשת, והחליף באמצע שנת 2008 את יובל אורגד.
בשנת 2008 היו פתוחים בישראל כ-55 סניפים של בורגר קינג.
במאי 2010 החליטה אורגד אחזקות למקד את פעילות המזון המהיר של הקבוצה תחת המותג בורגראנץ' שנמצא גם הוא בבעלותה. החלטה שהביאה לביטול ההסכם עם בורגר קינג העולמית ושינוי כל מסעדות בורגר קינג כך שיהיו תחת המותג "בורגראנץ'".
ביולי 2013, בורגר קינג העולמית נכנסה למשא ומתן על מנת לחזור לישראל, ובנובמבר 2014 נעשה ניסיון מעשי ראשון להחזרת הרשת על ידי קניית 51 מסניפי בורגראנץ' והסבתם לשמה של הרשת העולמית, אך הוא נחל כישלון לאחר שהצדדים (אורגד, בעלי בורגראנץ' וקבוצת משקיעים בראשות יאיר חסון, הזכיין הראשון של בורגר קינג בארץ) לא הגיעו להסכמה.
בינואר 2015, המוסף הכלכלי של ידיעות אחרונות דיווח שאיש העסקים הצרפתי פייר בסנינו (מבעלי המעדנייה הפריזאית "פושון") נמצא במגעים מתקדמים לפתיחת סניפים חדשים של הרשת בישראל. המגעים הביאו לקבלת הזיכיון בידי בסנינו ביוני של אותה שנה.
הסניף הראשון בבעלות החדשה נפתח ב-1 בפברואר 2016, בכיכר רבין שבתל אביב. נכון לנובמבר 2023, לרשת 17 סניפים בישראל, מרביתם בתחומי גוש דן.
גלריה

| 0 | 1 | 2 |
| --- | --- | --- |
|  |  | המבורגר (וופר) עם צ'יפס ומשקה קל |
ראו גם

ונדיס
מקדונלד'ס
בורגראנץ'
שייק שאק
הערות שוליים

↑   יותר מטרנד: ההמבורגר הטבעוני של ברגר קינג הקפיץ את מספר הלקוחות בכ-20%, באתר TheMarker‏, 28 במאי 2019
↑  בורגר קינג - 89281 - מאגר סימני מסחר, באתר www.trademarks.org.il הלוגו העברי של בורגר קינג שלא נמצא בשימוש בעבר.
↑  בורגר קינג - 129183 - מאגר סימני מסחר, באתר www.trademarks.org.il הלוגו בגרסתו הראשונה והלא מוגמרת אחרי הגשתו למשרד סימני המסחר.
↑  רשימת הסניפים, אתר הרשת, נצפה ב-17 בנובמבר 2023
| --- | --- |
בקרת זהויות :  NLI: 987007443089405171  LCCN: n87149888  MusicBrainz: fa7b21cb-6360-4ca3-977e-df6e99754fbc  MusicBrainz: 07b0e186-c79b-4fdf-9c5f-c9338a345161  NKC: pna2017965753  VIAF: 132616942   WorldCat (עם VIAF): 132616942 
הלוגו עד 2020
סניף ברגר קינג בווינה
ראשידה ג'ונס

| --- | --- |

 לידה:  25 בפברואר 1976 (בת 48) לוס אנג'לס, ארצות הברית 
 שם לידה:  Rashida Leah Jones 
 מדינה:  ארצות הברית ארצות הברית
 תקופת הפעילות:  מ-1997 
 מקום לימודים:  אוניברסיטת הרווארד  תיכון ויליאם פלויד  Eliot House 
 בן או בת זוג:  מארק רונסון (2002–2004)  עזרא קניג (2015–?) 
 פרופיל ב-IMDb
 
ראשידה ליאה ג'ונס (באנגלית: Rashida Leah Jones; נולדה ב-25 בפברואר 1976) היא שחקנית קולנוע וטלוויזיה, מוזיקאית, דוגמנית, קומיקסאית, תסריטאית, במאית ומפיקת קולנוע וטלוויזיה אמריקאית-יהודייה. התפרסמה בזכות הופעותיה בסדרות הקומיות "המשרד", "מחלקת גנים ונוף" ו"אנג'י טרייבקה".
קורות חיים

ג'ונס נולדה בלוס אנג'לס וגדלה בשכונת היוקרה בל אייר. אביה, המוזיקאי קווינסי ג'ונס, היה ממשפחה נוצרית אפרו-אמריקאית. אמה, פגי ליפטון, הייתה שחקנית קולנוע ממשפחה יהודית-רפורמית. יש לה אחות גדולה בשם קדידה ג'ונס, אשר עוסקת אף היא בדוגמנות ומשחק, ועוד חמש אחיות למחצה ממערכות יחסים אחרות של אביה. ג'ונס ואחותה גדלו בחינוך היהודי-רפורמי של אמם, ומלבד מוסדות חינוך אמריקאיים ממלכתיים למדה ג'ונס גם בבית ספר עברי אותו עזבה בגיל עשר.
כשהייתה בת 14 הוריה התגרשו, אחותה נשארה לגור עם אביה ואילו ראשידה עברה לגור עם אמה במחוז ברנטווד שבמערב לוס אנג'לס. ג'ונס הציגה יכולות מוזיקליות מגיל צעיר ולמדה לנגן בפסנתר קלאסי. אמה אמרה בתוכנית "Entertainment Tonight" שג'ונס היא "בנוסף זמרת וכותבת שירים מדהימה".
בצעירותה עזבה ג'ונס את לוס אנג'לס לאחר שהתקבלה לאוניברסיטת הרווארד. ג'ונס החלה ללמוד משפטים אך איבדה עניין במקצוע בעקבות ההתפתחויות בעניין תיק הרצח של או. ג'יי. סימפסון.
בעקבות זאת הייתה מעורבת יותר בפעילות אמנותית מוזיקלית, בעיקר סגנון א-קפלה. ג'ונס למדה לימודי דת ופסיכולוגיה, וסיימה את לימודיה ב-1997.
ב-1994 לכדה ג'ונס תשומת לב מסוימת לאחר ששלחה מכתב גלוי בתגובה חריפה במיוחד לראפר האפרו-אמריקאי טופאק שאקור, אשר מתח ביקורת על נישואי התערובת של הוריה. ג'ונס התפייסה עם טופאק לאחר שזה התארס עם אחותה שנתיים לפני הירצחו.
קריירה > משחק

ג'ונס החלה את דרכה הטלוויזיונית בתפקיד קטן בהפקה "אם הקירות האלה היו יכולים לדבר 2". התפקיד הוליך את ג'ונס לתפקיד גדול יותר בסדרת הטלוויזיה "בוסטון פאבליק", בה הופיעה במשך כשתי עונות.
התפרסמה לראשונה על מסכי הקולנוע בתפקיד קטן שקיבלה בסרטו של סטיבן סודרברג "עירום מלא", ולאחר מכן בתפקיד משני בקומדיה "יומן האקסיות".
את פריצתה עשתה ג'ונס ב-2006 כשלוהקה לסדרה הקומית "המשרד", בסדרה הופיעה ב-24 פרקים וגילמה את תפקידה של קארן פיליפלי ממחלקת המכירות, אשר מצטרפת לצוות בעונה השלישית.
ב-2009 הופיעה ג'ונס בתפקיד ראשי ראשון בקומדיה המצליחה "אני אוהב אותך אחי", שם הופיעה בתור זואי, ארוסתו של פיטר קאלבן שגילם פול ראד. בנוסף באותה שנה, החלה ג'ונס לשחק בתפקיד ראשי בסדרה הקומית "מחלקת גנים ונוף" ברשת NBC, בה היא גילמה אחות בשם אן פרקינס, למשך כל 7 עונות הסדרה, עד שהאחרונה שודרה בפברואר 2015.
ב-2010 שיחקה ג'ונס בקומדיה המשטרתית של קווין סמית' "שוטרים על הפנים". בנוסף באותה שנה, ג'ונס שיחקה בסרט "הרשת החברתית" לצד ג'סי אייזנברג.
בשנת 2011 שיחקה למספר פרקים בסדרה הקומית "טיפול אונליין" ברשת שואוטיים בכיכובה של ליסה קודרו. עוד בשנה זו לקחה חלק במספר סרטים וביניהם "ידידים פלוס" בכיכובם של ג'סטין טימברלייק ומילה קוניס, "השנה הגדולה" עם סטיב מרטין, אוון וילסון וג'ק בלאק, דיבוב בסרט האנימציה "החבובות" לצד ג'ייסון סיגל, איימי אדמס וכריס קופר ו"אחינו האידיוט" עם פול ראד, אליזבת' בנקס ואמילי מורטימר. באחרונה גילמה עורכת דין לסבית בשם סינדי, חברתה האכפתית של נטלי רוצ'לין הביסקסואלית שגילמה זואי דשנל. לג'ונס יש גם הופעת קמע בסרט הקצר "Beastie Boys, Fight For Your Right" שהוקרן בבכורה בפסטיבל הסרטים סאנדנס ב-2011. בנוסף, ג'ונס הופיע בפרק של הסדרה "וילפרד" בתור ליסה, מתנדבת הוספיס. הפרק שודר ב-21 ביולי ברשת FX Networks.
בשנת 2012 כיכבה לצדו של אנדי סמברג בקומדיה הרומנטית "סלסט וג'סי לנצח", לו גם כתבה את התסריט. ב-2013 שימשה כמדבבת אורחת לצד דני דה ויטו בסדרת האנימציה "משפחת סימפסון", בפרק ה-11 במספר של עונה 24.
בשנת 2015 הפיקה ג'ונס את סרט התיעודי "Hot Girls Wanted" הבוחן את תפקודן של נערות צעירות בסרטים פורנוגרפיים. נטפליקס רכשה את הזכויות לסרט לאחר הקרנת הבכורה של הסרט בפסטיבל הסרטים סאנדנס, אותו הקרינה בבכורה ב-29 במאי 2015.
בשנת 2016 לוהקה לתפקיד הראשי של הבלשית אנג'לה "אנג'י" טרייבקה בסדרת הקומדיה של TBS "אנג'י טרייבקה", ששודרה למשך 4 עונות עד לסיומה בדצמבר 2018.
בשנת 2018 ביימה את הסרט התיעודי "Quincy", אודות אביה, המפיק המוזיקלי, הזמר ומפיק הקולנוע קווינסי ג'ונס. הסרט עלה בבכורה בנטפליקס ב-21 בספטמבר 2018.
בספטמבר 2024, פורסם כי ג'ונס לוהקה לעונה השביעית של הסדרה "מראה שחורה".
קריירה > כתיבה

ג'ונס יצרה את "Frenemy of the State", סדרת קומיקס על סוציאליסט המגויס על ידי ה-CIA. הקומיקס התפרסם על ידי אוני פרס ונכתב יחד עם צמד הכותבים נונציו דה פיליפיס וכריסטינה ווייר, שהם גם בעל ואישה. באוקטובר 2009, לפני שיצא הגיליון הראשון, מכרה ג'ונס את זכויות הקומיקס לסרטי יוניברסל ול-Imagine Entertainment, בריאן גרייזר ואריק גיטר הפיקו את הסרט, וג'ונס כתבה את התסריט יחד עם שותף הכתיבה שלה וויל מקורמק.
ג'ונס מכרה את התסריט הראשון שלה, קומדיה שכותרתה "סלסט וג'סי לנצח", במרץ 2009. היא כתבה את התסריט יחד עם מקורמק ואף כיכבה בסרט, שיצא בשנת 2012.
בשנת 2016 ג'ונס כתבה לצדו של מייקל שור את "Nosedive", פרק הבכורה בעונה השלישית של סדרת האנתולוגיה "מראה שחורה" בנטפליקס.
ג'ונס ומקורמק עבדו על התסריט של "צעצוע של סיפור 4" עבור אולפני האנימציה של פיקסאר. ג'ונס פרשה מעבודת הכתיבה בגלל התחושה שפיקסאר הוא "מקום תרבות שלנשים ואנשים צבעוניים אין קול יצירתי שווה." הסרט יצא ביוני 2019, כשהצמד היה בין אלה שקיבלו קרדיט של תסריטאים.
ג'ונס פרסמה מספר מאמרים במגזין "Teen Vogue", שם עבדה גם כעורכת. היא כתבה את פרק 36 מהביוגרפיה של אביה "Q: The Autobiography of Quincy Jones", שיצא ב-2001.
קריירה > דוגמנות ופרסום

בשנת 2011 נבחרה ג'ונס כפרזנטורית של קולקציית טיפוח שמן הזנה של חברת DOVE.
בשנת 2015 היא החלה לככב בסדרת פרסומות של Verizon Fios.
בשנת 2017 הפכה לפרנזטורית מותג הקוסמטיקה אלמיי מחברת רבלון.
בשנת 2018 ג'ונס הפכה לשגרירה הראשונה של חברת התקליטים Maison Kitsune.
קריירה > פילנתרופיה

ג'ונס פעלה לקידום Peace First (לשעבר Peace Games), ארגון ללא מטרות רווח המלמדת ילדים לפתור קונפליקטים ללא אלימות. היא הייתה חברת דירקטוריון מאז 2004 ומחזיקה בכמה הטבות שנתיות לגיוס כסף לארגון. ג'ונס השתתפה באירועי סטנד-אפ למען חולי סרטן, ובתוכנית ההתנדבות של The Art of Elysium's המעבירה סדנאות אומנות לילדים מאושפזים. בשנת 2007 היא הייתה יו"ר כבוד של ההטבה השנתית לעבודות דיור, הנלחמת באיידס וחסרי בית בעיר ניו יורק. היא סייעה גם בגיוס כספים לבית החולים המחקרי לילדים בסנט ג'וד הממוקם בממפיס, טנסי, ולקרן המחקר רפואי EB ומועדון הבנות בלואר איסט סייד בניו יורק.
קריירה > פעילות פוליטית

ג'ונס השתתפה בקמפיינים בארבעת המחזורים האחרונים למועמדים לנשיאות ארצות הברית למפלגה הדמוקרטית. היא תמכה בברק אובמה במהלך הקמפיינים של הבחירות לנשיאות ארצות הברית 2008 ושל הבחירות לנשיאות ארצות הברית 2012. בשנת 2008, יחד עם קריסטן בל, היא ביקרה בקמפוסים בקולג'ים במיזורי כדי לדון במועמדים ולעודד רישום בוחרים למפלגה הדמוקרטית. בשנת 2012 היא הופיעה באיווה יחד עם השחקן אדם סקוט. ג'ונס השתתפה בעבר בקמפיין של המועמד הדמוקרטי ג'ון קרי בבחירות 2004, וגם נאמה בעצרות סטודנטים ובגלריה ציבורית באוהיו. בבחירות מקדימות של 2016, היא הביעה את תמיכתה במתמודדת הילרי קלינטון לנשיאות ארצות הברית 2016.
חיים אישיים

ג'ונס ניהלה מערכת יחסים מתוקשרת עם שחקן הקולנוע טובי מגוויר, שנמשכה כשנתיים וחצי והסתיימה בשנת 2000. ב-2003 התארסה ג'ונס למוזיקאי הבריטי זוכה פרס גראמי מארק רונסון. רונסון הציע לה ביום הולדתה ה-27, ושנה לאחר מכן הסתיימה מערכת היחסים בין השניים.
ב-22 באוגוסט 2018, ג'ונס ילדה את בנה הראשון, עם בן זוגה בשנים האחרונות, המוזיקאי עזרא קניג.
למרות היותה יהודייה, כשהייתה נערה החלו אמה של ג'ונס והיא לגלות עניין בדת ההינדואיזם לאחר ביקורן באשראם בהודו. כיום ג'ונס היא בעלת זיקה גדולה יותר ליהדות, ואף סיפרה שרוב בני זוגה נוטים להיות יהודים שומרי מסורת.
על זהותה הרב-גזעית, היא אמרה "עברתי תקופות בהן אני הרגשתי רק שחורה או רק יהודייה. כעת יש לי איזון טוב."
פילמוגרפיה > קולנוע

מיתוס אמריקאי (1998)
אם הקירות האלה היו יכולים לדבר 2 (2000) – סרט טלוויזיה
עירום מלא (2002)
עכשיו אתה יודע (2002)
מות השושלת (2003)
יומן האקסיות (2004)
עשרת הדיברות (2007)
החיים בטיסה (2008)
ראיונות קצרים עם גברים מחרידים (2009)
אני אוהב אותך, אחי (2009)
שוטרים על הפנים (2010)
הרשת החברתית (2010)
מונוגמיה (2010)
השנה הגדולה (2011)
ידידים פלוס (2011)
אחינו האידיוט (2011)
החבובות (2011) – דיבוב
סלסט וג'סי לנצח (2012)
לפענח את אנני פרקר (2013)
קובה אהובתי (2014)
הקול בראש (2015) – דיבוב
מאריי כריסמס (2015)
Don't Come Back from the Moon‏ (2017)
זואי (2018)
תופסת (2018)
הגרינץ' (2018) – דיבוב
פנג הלבן (2018) – דיבוב
צלילי השקט (2019)
צעצוע של סיפור 4 (2019) – דיבוב
אל תחזור מהירח (2019)
קלאוס (2019) – דיבוב
מרגלים לא רגילים (2019) – דיבוב
און דה רוקס (2020)
In the Blink of an Eye‏(TBA)